Publication: Magyar Közlöny
Issue: MK-2000-134 (Year: 2000, Number: 134)
Era: 1990-2004
Section: 
Paragraph Index: 540

2. Döntési eljárás a csökkentett összegű összkezesség vagy az összkezesség alkalmazásának átmeneti megtiltásához 2.1. A Vegyes Bizottság a csökkentett összegű összkezesség vagy az összkezesség alkalmazásának átmeneti megtiltására vonatkozó, az 58. Cikk (5) vagy (6) bekezdése alkalmazásában hozott döntéseinek (a továbbiakban: a „döntés”) elfogadására az eljárás a következő: 2.2. A döntést egy vagy több Szerződő Fél kérésére fogadhatják el. 2.3. Ilyen kérelem esetén a Szerződő Felek értesítik egymást az általuk megállapított tényekről, és megfontolják, hogy az 1.1. vagy 1.2. pont feltételei teljesülnek, vagy sem. 2.4. Amennyiben a Szerződő Felek úgy vélik, hogy a feltételek teljesültek, egy határozattervezetet továbbítanak a Vegyes Bizottsághoz a 2.5. pontban leírt írásos eljáráson keresztül történő elfogadásra. 2.5. A Bizottság Főtitkára a határozattervezetet elküldi a Közösséghez nem tartozó Szerződő Feleknek. Amennyiben a Főtitkárhoz nem érkezik írásos ellenvetés a Szerződő Felektől a tervezet elküldését követő harminc napon belül, a határozat elfogadásra kerül. A határozat elfogadásáról a Főtitkár értesíti a Szerződő Feleket. Amennyiben a Főtitkárhoz egy vagy több Szerződő Féltől a határidőn belül ellenvetés érkezik, arról értesíti a többi Szerződő Felet. 2.6. Minden egyes Szerződő Fél gondoskodik a határozat közzétételéről. 2.7. A határozat tizenkét hónapon keresztül érvényes. Mindazonáltal a Vegyes Bizottság döntést hozhat érvényességi időszakának kiterjesztéséről, vagy a Szerződő Felek általi felülvizsgálatot követően érvénytelenítheti azt. 2.8. Az összkezesség alkalmazásának megtiltására vonatkozó határozatok által érintett árukra kiterjedő árutovábbítási eljárásokra a következő intézkedések vonatkoznak: — A továbbítási nyilatkozatok minden példányán a következő kifejezések valamelyikét tüntetik fel átlósan, legalább 100 × 10 mm méretben, nagybetűkkel, piros színnel nyomtatva: ES: GARANTÍA GLOBAL PROHIBIDA DA: FORBUD MOD SAMLET SIKKERHED DE: GESAMTBÜRGSCHAFT UNTERSAGT EL: ΑΠΑΓΟΡΕΥΕΤΑΙ Η ΣΥΝΟΛΙΚΗ ΕΓΓΥΗΣΗ EN: COMPREHENSIVE GUARANTEE PROHIBITED FR: GARANTIE GLOBALE INTERDITE IT: GARANZIA GLOBALE VIETATA NL: DOORLOPENDE ZEKERHEID VERBODEN PT: GARANTIA GLOBAL PROIBIDA FI: YLEISVAKUUDEN KÄYTTÖ KIELLETTY SV: SAMLAD SÄKERHET FÖRBJUDEN CS: Zákaz globální záruky HU: ÖSSZKEZESSÉG TILALMA IS: Allsherjartrygging bönnuo NO: FORBUD MOT BRUK AV UNIVERSAL- GARANTI PL: ZAKAZ KORZYSTANIA Z GWARANCJI GENERALNEJ SK: Zákaz celkovej záruky — A 36. Cikk korlátozásától eltérően a rendeltetési hivatal minden ezzel a kifejezéssel ellátott továbbítási nyilatkozat 5. példányát visszaküldi, legkésőbb azon a munkanapon, amelyik azt a munkanapot követi, amelyiken a szállítmányt és a nyilatkozat előírt példányait a rendeltetési hivatalban bemutatták. Valahányszor ilyen szállítmányt egy engedélyezett címzettnek mutatnak be a

Source: https://magyarkozlony.hu/hivatalos-lapok/7178cb4a02e2e52e21ae4daddc77be4492e96a32/dokumentumok/cbf4bbe28abedd5b3644708c03bdc8756bd5d14e/letoltes